Николай Некрасов
В теб, столице…

Превод от руски: Петър Велчев, 2008

chitanka.info

В теб, столице, крещят витии,

гърми словесната война,

а в глъбините на Русия

цари вековна тишина.

Само върби там, в равнината,

от вятъра превиват ръст,

полюшват се, безброй, нивята

и ниско свеждат се житата —

целуват майчината пръст…

1858

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.